Zlatko Junuzović

Zlatko Junuzović (sündinud 26. septembril 1987 Loznicas) on bosnia päritolu endine Austria jalgpallur (poolkaitsja). Ta oli tuntud karistuslöögispetsialistina.

Klubikarjääri jooksul mängis ta Austria ja Saksamaa klubides. 2010. aastal valiti ta Austria aasta jalgpalluriks.

2022. aastast on ta olnud Salzburgi Red Bulli reservvõistkonna FC Lieferingi abitreener.

Klubikarjäär
2005. aastal tegi Junuzović 17-aastaselt debüüdi Austria Austria klubis Grazer AK. Aastal 2006 kutsuti ta Austria rahvuskoondisse ning ta sai Grazer AK põhimeeskonda. 2007. aasta suvel läks Junuzović klubisse SK Austria Kärnten ning 2009. aasta suvel ühines ta Viini Austria ridadega.

2010. aastal tunnustati Junuzovići mänguoskust Viini Austrias ja rahvuskoondises: Austria Bundesliga mänedžerid nimetasid ta Austria aasta jalgpalluriks. Ühtlasi hääletati Junuzović koondise toetajate poolt aasta mängijaks ning ta pälvis Kronen Zeitungi iga-aastase auhinna.

2012. aasta jaanuaris ühines Junuzović Saksa Bundesliga klubiga SV Werder Bremen ning sai lepingu 30. juunini 2015, kuid 2015. aasta veebruaris teatati, et mängija lepingut on pikendatud 2018. aastani.

Kuna Junuzović lõpetas 2014-2015 hooaja kuue värava ja 15 resultatiivse sööduga, millega jäi alla vaid Thomas Müllerile ja Kevin De Bruynele, pälvis ta fännidelt Bremeni Werderi hooaja mängija auhinna.

Tema klubikarjääri viimaseks klubiks jäi Salzburgi Red Bull, kus ta mängis aastatel 2018–2022.

Koondisekarjäär
Junuzović mängis Austria U20-koondises 2007. aasta U20 MM-il, kus koondis pälvis neljanda koha. Ta tegi debüüdi täiskasvanute koondises 2006. aastal mängus Kanadaga. Austria koondises mängis Junuzović aastatel 2006–2017 kokku 55 korda ja lõi seitse väravat. Ta kuulus koondisse 2016. aasta Euroopa meistrivõistlustel.

Koondises löödud väravad
 #  Kuupäev  Staadion  Vastane  Värav  Lõpptulemus  Võistlus 1 7. oktoober 2011  Dalga Arena, Bakuu, Aserbaidžaan  <center>4:1  <center>4:1  UEFA Euro 2012 valikturniir 2  1. juuni 2012  Tivoli-Neu, Gelsenkirchen, Saksamaa    <center>1:0  <center>3:2  sõpruskohtumine 3  11. september 2012  Ernst-Happel-Stadion, Viin   <center>1:2  <center>1:2  FIFA 2014 MM valikturniir 4  22. märts 2013    <center>4:0  <center>6:0   5  27. märts 2015  Rheinpark Stadion, Vaduz, Liechtenstein    <center>4:0  <center>5:0  UEFA Euro 2016 valikturniir  6  5. september 2015  Ernst-Happel-Stadion, Viin    <center>1:0  <center>1:0  7.  29. märts 2016  Ernst-Happel-Stadion, Viin    <center>1:0  <center>1:2  sõpruskohtumine

 Viited 

Kategooria:Austria jalgpallurid
Kategooria:Bremeni Werderi mängijad
Kategooria:Salzburgi Red Bulli mängijad
Kategooria:Bundesliga mängijad
Kategooria:Sündinud 1987